	[image: ]

	GULBENES NOVADA PAŠVALDĪBA

	Reģ.Nr.90009116327

	Ābeļu iela 2, Gulbene, Gulbenes nov., LV-4401

	Tālrunis 64497710, mob. 26595362, e-pasts: dome@gulbene.lv, www.gulbene.lv


GULBENES NOVADA PAŠVALDĪBAS DOMES LĒMUMS
Gulbenē

	2026.gada 29.oktobrī
	                                  Nr. GND/2026/

	
	                                  (protokols Nr.; .p.)



Par kustamās mantas – cirsmu nekustamajā īpašumā Beļavas pagastā ar nosaukumu “Kallu lauks”, pirmās izsoles rīkošanu
[bookmark: _Hlk239687921]Gulbenes novada pašvaldības dome 2026.gada 30.jūlijā pieņēma lēmumu Nr. GND/2026/585 “Par kustamās mantas – cirsmu ar kopējo izcērtamo platību 3,21 ha, atsavināšanu” (protokols Nr. 14; 52.p.), ar kuru nolēma nodot atsavināšanai elektroniskā izsolē ar augšupejošu soli Gulbenes novada pašvaldībai piederošo Gulbenes novada pašvaldības kustamo mantu – cirsmas (1.kvartāla 1., 2., 3., 4., 5. nogabalā, 1.kvartāla 7., 8. nogabalā un 1.kvartāla 6. nogabalā) ar kopējo izcērtamo platību 3,21 ha, kas atrodas Gulbenes novada pašvaldības nekustamā īpašuma Beļavas pagastā ar nosaukumu “Kallu lauks”, kadastra numurs 5044 010 0135, sastāvā ietilpstošajā zemes vienībā ar kadastra apzīmējumu 50440100113, un uzdeva Gulbenes novada pašvaldības īpašuma novērtēšanas un izsoļu komisijai organizēt nekustamā īpašuma novērtēšanu un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.
[bookmark: _Hlk239687064]Ministru kabineta 2012.gada 18.decembra noteikumu Nr. 935 “Noteikumi par koku ciršanu mežā” 13.pielikuma veidlapas piezīmē noteikts, ka Valsts meža dienesta apliecinājumā koku ciršanai cirsmas platība norādīta atbilstoši Nekustamā īpašuma valsts kadastra informācijas sistēmas kadastra kartei, kas saskaņā ar Nekustamā īpašuma valsts kadastra likuma 41. panta otro daļu ir izlīdzināta un var atšķirties no situācijas dabā. Cirsma, kurai ir sagatavota cirsmas skice, izpildāma atbilstoši iesniegumam pievienotajā cirsmas skicē norādītajai cirsmas platībai un cirsmas robežām. Ministru kabineta 2012. gada 18. decembra noteikumu Nr.935 “Noteikumi par koku ciršanu mežā” 71. punktā noteikts, ka cirsmas platību nosaka ar precizitāti ± 0,25 x √S, kur S ir cirsmas platība hektāros.
Saskaņā ar Valsts meža dienestā iesniegtajam iesniegumam koku ciršanas apliecinājuma izsniegšanai un iesniegumam pievienotajām cirsmas skicēm, kopējā izcērtamā platība zemes vienībā ar kadastra apzīmējumu 50440100113 ir 3,23 ha (Gulbenes novada pašvaldībā reģistrēts 2026.gada 2.februārī ar reģistrēta Nr. GND/4.18/26/380).
Atbilstoši sabiedrības ar ierobežotu atbildību “Liedes Meži”, reģistrācijas numurs 44103112452, juridiskā adrese: “Priedaines” – 2, Līgo pagasts, Gulbenes novads, LV-4421, 2026.gada 24.augusta cirsmas vērtējuma kopsavilkumam (Gulbenes novada pašvaldībā saņemts 2026.gada 24.augustā un reģistrēta ar Nr. GND/4.18/26/3187-S), cirsmu (1.kvartāla 1., 2., 3., 4., 5. nogabalā, 1.kvartāla 7., 8. nogabalā un 1.kvartāla 6. nogabalā) tirgus vērtība ir 22607,92 EUR (divdesmit divi tūkstoši seši simti septiņi euro deviņdesmit divi centi). Cirsmu tirgus vērtība noteikta, pamatojoties uz sertificēta augošas koksnes krājas un kvalitātes vērtētāja Edvīna Eglītes (sertifikāts Nr.693 M, spēkā līdz 2030.gada 8.aprīlim) veikto izcērtamās koksnes krājas uzmērīšanu un cirsmu vērtības novērtēšanu nekustamā īpašuma Beļavas pagastā ar nosaukumu “Kallu lauks”, kadastra numurs 5044 010 0135, sastāvā ietilpstošajā zemes vienībā ar kadastra apzīmējumu 50440100113.
Saskaņā ar Pašvaldību likuma 10.panta pirmās daļas 17.punktu dome ir tiesīga izlemt ikvienu pašvaldības kompetences jautājumu. Tikai domes kompetencē ir noteikt kārtību, kādā veicami darījumi ar pašvaldības kustamo mantu. Savukārt šā likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
Publiskas personas mantas atsavināšanas likuma 6.panta otrā daļa nosaka, ka atļauju atsavināt atvasinātas publiskas personas kustamo mantu dod attiecīgās atvasinātās publiskās personas lēmējinstitūcija vai tās noteikta institūcija, savukārt šā panta trešā daļa nosaka, ka lēmumā par atsavināšanu norāda atsavināšanas veidu.
Saskaņā ar Publiskas personas mantas atsavināšanas likuma 3.panta pirmās daļas 1.punktu publiskas personas nekustamo un kustamo mantu var atsavināt pārdodot izsolē, tai skaitā izsolē ar pretendentu atlasi, savukārt šā panta otrajā daļā noteikts, ka publisku personu mantas atsavināšanas pamatveids ir mantas pārdošana izsolē. Citus mantas atsavināšanas veidus var izmantot tikai šajā likumā paredzētajos gadījumos.
Saskaņā ar Publiskas personas mantas atsavināšanas likuma 9.panta trešo daļu kustamās mantas atsavināšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta. Šā likuma 10.panta pirmajā daļā noteic, ka izsoles noteikumus apstiprina šā likuma 9.pantā minētā institūcija, savukārt šā panta otrā daļa noteic, ka izsoli rīko tās institūcijas izveidota izsoles komisija (turpmāk – izsoles rīkotājs), kura organizē mantas atsavināšanu (9.pants). Atbilstoši šā likuma 15.pantam izsole var būt mutiska, rakstiska, jaukta (mutiska un rakstiska) vai elektroniska. Izsole var būt ar augšupejošu vai lejupejošu soli.
Ņemot vērā Gulbenes novada pašvaldības īpašuma novērtēšanas un izsoļu komisijas 2026.gada 3.septembra sēdes lēmumu “Par kustamās mantas – cirsmas nekustamajā īpašumā Beļavas pagastā ar nosaukumu “Kallu lauks”, pirmās izsoles sākumcenas noteikšanu” (protokols Nr. GND/2.7.2/26/19 (13.§)), pamatojoties uz Pašvaldību likuma 10.panta pirmās daļas 17. un 21. punktu, Publiskas personas mantas atsavināšanas likuma 3.panta pirmās daļas 1.punktu un otro daļu, 6.panta otrā daļu un trešo daļu, 9.panta trešo daļu, 10.pantu, 15.pantu, un ņemot vērā Attīstības un tautsaimniecības komitejas un Finanšu komitejas apvienotās sēdes ieteikumu, atklāti balsojot ar balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:
1. RĪKOT Gulbenes novada pašvaldības kustamās mantas – cirsmu (1. kvartāla 1., 2., 3., 4., 5. nogabalā, 1.kvartāla 7., 8. nogabalā un 1.kvartāla 6. nogabalā) ar kopējo izcērtamo platību 3,21 ha, kas atrodas Gulbenes novada pašvaldības nekustamā īpašuma Beļavas pagastā ar nosaukumu “Kallu lauks”, kadastra numurs 5044 010 0135, sastāvā ietilpstošajā zemes vienībā ar kadastra apzīmējumu 50440100113, pirmo elektronisko izsoli.
2. APSTIPRINĀT šā lēmuma 1.punktā minētās kustamās mantas – cirsmu – pirmās izsoles sākumcenu 22607,92 EUR (divdesmit divi tūkstoši seši simti septiņi euro deviņdesmit divi centi).
3. APSTIPRINĀT šā lēmuma 1.punktā minētās kustamās mantas – cirsmu – pirmās izsoles noteikumus (pielikums), kas ir šī lēmuma neatņemama sastāvdaļa.
4. UZDOT Gulbenes novada pašvaldības īpašuma novērtēšanas un izsoļu komisijai rīkot šā lēmuma 1.punktā minētās kustamās mantas – cirsmas – izsoli.
5. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētāja vietnieks		G.Babris





Pielikums 29.10.2026. Gulbenes novada pašvaldības domes lēmumam Nr. GND/2026/


GULBENES NOVADA PAŠVALDĪBAS KUSTAMĀS MANTAS – 
CIRSMU – NEKUSTAMAJĀ ĪPAŠUMĀ BEĻAVAS PAGASTĀ
AR NOSAUKUMU “KALLU LAUKS”,
PIRMĀS ELEKTRONISKĀS IZSOLES NOTEIKUMI

1. Vispārīgie noteikumi
1.1. 	Šie noteikumi nosaka kārtību, kādā tiek rīkota pirmā elektroniskā izsole ar augšupejošu soli Gulbenes novada pašvaldības īpašumā esošās kustamās mantas – cirsmu (1.kvartāla 1., 2., 3., 4., 5. nogabalā, 1.kvartāla 7., 8. nogabalā un 1.kvartāla 6. nogabalā) ar kopējo izcērtamo platību 3,21 ha (turpmāk – Objekts), pircēja noteikšanai. 
1.2.	Elektroniskā izsole notiek elektronisko izsoļu vietnē – Tiesu administrācijas Izpildu lietu reģistra modulī Elektronisko izsoļu vietne, kas izveidota saskaņā ar Civilprocesa likuma 605.1 pantu. Elektroniskā izsole notiek ievērojot Publiskas personas mantas atsavināšanas likumu, normatīvos aktus par kārtību, kādā veic darbības elektronisko izsoļu vietnē, un šos izsoles noteikumus.
1.3.	Objekta izsoli rīko Gulbenes novada pašvaldības domes izveidotā Gulbenes novada pašvaldības īpašuma novērtēšanas un izsoļu komisija (turpmāk – Izsoles komisija).Pirmpirkuma tiesības uz Objekta iegādi nav.
1.4.	Sludinājums par Objekta atsavināšanu izsolē tiek publicēts Latvijas Republikas oficiālajā izdevumā “Latvijas Vēstnesis”, Gulbenes novada pašvaldības tīmekļa vietnē www.gulbene.lv  un Tiesu administrācijas pārziņā esošajā elektronisko izsoļu vietnē https://izsoles.ta.gov.lv.
1.5.	Ar izsoles noteikumiem var iepazīties Gulbenes novada pašvaldības tīmekļa vietnē www.gulbene.lv un Tiesu administrācijas pārziņā esošajā elektronisko izsoļu vietnē https://izsoles.ta.gov.lv.
[bookmark: _Hlk164614160]1.6. 	Izsoles pretendentam, sākot no pirmā sludinājuma publicēšanas dienas, ir tiesības iepazīties ar Objektu, tā tehniskajiem rādītājiem – dokumentiem, kuri raksturo Objektu un ir pašvaldības rīcībā, iepriekš sazinoties e-pastā: dome@gulbene.lv, pa tālruni 64474919 (Gulbenes novada Centrālās pārvaldes Īpašumu pārraudzības nodaļas vecākā zemes lietu speciāliste A. Gibnere). Ar Objektu iespējams iepazīties, iepriekš sazinoties pa tālruni 20215834 (Beļavas un Lejasciema pagastu apvienības pārvalde vadītājs J. Pūpols).
2. Izsolē atsavināmā Objekta raksturojums
2.1. 	Izsolē atsavināmais Objekts:
2.1.1. 	Gulbenes novada pašvaldības īpašumā esošā kustamā manta – cirsmas ar kopējo izcērtamo platību 3,21 ha, kas atrodas Gulbenes novada pašvaldības nekustamā īpašuma Beļavas pagastā ar nosaukumu “Kallu lauks”, kadastra numurs 5044 010 0135, sastāvā ietilpstošajā zemes vienībā ar kadastra apzīmējumu 50440100113, kā nedalāmas vienības, sastāvošas no:
	Cirsmas Nr.
	Cirtes veids
	Cirtes izpildes veids
	Zemes vienības kadastra apzīmējums
	Kvartāla Nr.
	Nogabala Nr.
	Valdošā suga
	Platība
	Cirsmas krāja
	Likvīds

	
	
	
	
	
	
	
	ha
	m3
	m3

	1
	Galvenā vienlaidus cirte
	Kailcirte
	50440100113
	1
	1
	Baltalksnis
	0,35
	98,81
	87,81

	2
	Galvenā vienlaidus cirte
	Kailcirte
	50440100113
	1
	2
	Apse
	0,57
	136,93
	125,07

	3
	Galvenā vienlaidus cirte
	Kailcirte
	50440100113
	1
	3; 4; 5
	Apse
	1,81
	511,34
	453,57

	4
	Galvenā vienlaidus cirte
	Kailcirte
	50440100113
	1
	6
	Baltalksnis
	0,18
	22,90
	20,66

	5
	Izlases veida cirte
	Izlases cirte
	50440100113
	1
	7
	Apse
	0,13
	35,22
	30,97

	6
	Izlases veida cirte
	Izlases cirte
	50440100113
	1
	8
	Apse
	0,19
	38,50
	33,85

	              Kopā: 
	3,23
	843,70
	751,93



2.2. 	Pirmpirkuma tiesības uz Objekta iegādi nav.
2.3.	Mežaudze saskaņā ar meža inventarizācijas un apsaimniekošanas projektu ir sasniegušas ciršanas vecumu un Valsts Meža dienests ir izsniedzis trīs apliecinājumus: Nr. 400285322, Nr. 712631469 un Nr. 501381046 koku ciršanai. 
2.4.	Cirsmu izstrāde un satīrīšana, kokmateriālu pievešana un izvešana no krautuves un kokmateriālu krautuvju satīrīšana veicama ne vēlāk kā līdz 2028.gada 31.decembrim. Pēc šī termiņa beigām Pircējs zaudē Cirsmu izstrādes tiesības un tiesības atrasties Cirsmās.
2.5.	Veicot koku ciršanu, jāievēro Meža likumu, Aizsargjoslu likumu, Ministru kabineta 2012. gada 18. decembra noteikumus Nr. 935 “Noteikumi par koku ciršanu mežā”, Ministru kabineta 2012.gada 18.decembra noteikumus Nr. 936 “Dabas aizsardzības noteikumi meža apsaimniekošanā” un citus koku ciršanu un meža apsaimniekošanu regulējošos normatīvos aktus. Pircējs ir atbildīgs par normatīvo aktu prasību ievērošanu ciršanas laikā.
2.6. Pircējam jāievēro, ka: 
2.6.1. daļa no 3. cirsmas (1.kvartāla 5.nogabals) un 4.cirsmas (1.kvatrāla 6.nogabals) atrodas ūdensobjektu aizsargjoslā. Veicot kailcirti, jāievēro Aizsargjoslu likuma 37. panta pirmās daļas 3. punkts, kas nosaka, ka virszemes ūdensobjektu aizsargjoslās papildus šā likuma 35.pantā minētajam ir aizliegts veikt kailcirtes 50 metrus platā joslā vai visā aizsargjoslas platumā, ja aizsargjosla ir šaurāka par 50 metriem, izņemot mežaudzē, kurā valdošā koku suga ir baltalksnis, koku ciršanu ārkārtas situāciju seku likvidēšanai un vējgāžu, vējlaužu un snieglaužu seku likvidēšanai, kā arī palieņu pļavu atjaunošanai un apsaimniekošanai. Veicot kailcirti mežaudzē, kurā valdošā koku suga ir baltalksnis, ievēro šādus nosacījumus:
a) 	saglabā ozolus, liepas, vīksnas, gobas, kļavas, priedes, melnalkšņus, vītolus un mežābeles;
b) 	aizliegta koku ciršana nogāzēs, kuru slīpums pārsniedz 30 grādus;
c) 	aizliegta koku ciršana no 1.aprīļa līdz 30.jūnijam;
d) 	kailcirtes platība virszemes ūdens objekta aizsargjoslā nepārsniedz vienu hektāru;
e) 	atjaunojot mežaudzi, egļu īpatsvars nepārsniedz 80 procentus no kopējā ieaugušo koku skaita;
2.6.2. 	5.cirsma (1.kvartāla 7.nogabals) un 6.cirsma (1.kvartāla 8.nogabals) atrodas ūdensobjektu aizsargjoslā. Veicot izlases cirti, jāievēro Aizsargjoslu likuma 37. panta pirmās daļas 5.punktu, kas nosaka, ka 10 m aizsargjoslā ir aizliegta galvenā cirte. (Aizsargjoslu likuma 7.panta piektā daļa nosaka, ka visi aizsargjoslu noteikumi attiecināmi arī uz teritoriju starp ūdeni un vietu, no kuras mēra aizsargjoslu). Atbilstoši Ministru kabineta 2012.gada 18.decembra noteikumu Nr. 935 “Noteikumi par koku ciršanu mežā” 28.2 apakšpunktam mežaudzi saskaņā ar normatīvajiem aktiem ir aizliegts nocirst kailcirtē, cērtot kokus izlases cirtē, mežaudzes šķērslaukumu nesamazina zem kritiskā šķērslaukuma, kas reizināts ar koeficientu 1,5;
2.6.3.	3.cirsmā (1.kvartāla 5.nogabalā) un 4.cirsmā (1.kvartāla 6.nogabalā) Meža valsts reģistrā ir reģistrēta īpatnība – mikroieplaka. Saskaņā ar Ministru kabineta 2012.gada 18.decembra noteikumu Nr. 936 “Dabas aizsardzības noteikumi meža apsaimniekošanā” 2.7.apakšpunktu, apsaimniekojot mežu, saglabā bioloģiski nozīmīgus meža struktūras elementus, t.i., apaugumu mikroieplakās – veģetāciju, kas mežā raksturīga reljefa pazeminājumos ar izteikti palielinātu mitrumu.
2.7. Veicot mežizstrādes darbus, Pircējam:
2.7.1. patstāvīgi jāsaņem saskaņojumu par ceļu izmantošanu kokmateriālu transportēšanai no ceļu īpašniekiem, tai skaitā valsts institūcijām, ja šāda saskaņojuma nepieciešamību nosaka normatīvie akti vai attiecīgā institūcija;
2.7.2. pie krautuves vietām pastāvīgi jāuztur tīras ceļu brauktuves, proti, pēc katras kokmateriālu transportlīdzekļa uzkraušanas jānotīra ceļa brauktuves no zariem, mizām un citām ciršanas atliekām;
2.7.3. jānodrošina, ka kokmateriālu transportlīdzekļi, izmantojot sāna balstus (atbalsta kājas), neveido ceļa segumā un apmalē iespiedumus, kas dziļāki par 5 cm, nepieciešamības gadījumā lietojot atbilstoša izmēra paliktņus; jānolīdzina visas ceļa un tā apmales bojājumus tūlīt pēc kokmateriālu iekraušanas;
2.7.4. 3 (trīs) dienu laikā pēc kokmateriālu izvešanas no krautuves jāizlīdzina risas ceļos bez mākslīgā seguma, kā arī meža stigās jāizlīdzina risas, kas dziļākas par 25 cm;
2.7.5. pilnībā atbrīvotas un no stumbru nogriežņiem, zariem, kā arī cita pielūžņojuma attīrītas krautuves, sakārtotus lietotos ceļus un pievedceļus, sastādot un parakstot pieņemšanas-nodošanas aktu.
3. Izsoles veids, maksājumi un samaksas kārtība
3.1. 	Objekta atsavināšanas veids ir elektroniskā izsole ar augšupejošu soli.
3.2. 	Maksāšanas līdzekļi – 100% euro.
[bookmark: _Hlk221723104]3.3. 	Objekta izsoles nosacītā cena (izsoles sākumcena) 22607,92 EUR (divdesmit divi tūkstoši seši simti septiņi euro deviņdesmit divi centi).
3.4. 	Objekta nodrošinājums tiek noteikts 10% apmērā no izsoles nosacītās cenas, t.i., 2260,79 EUR (divi tūkstoši divi simti sešdesmit euro septiņdesmit deviņi centi). Tas iemaksājams bezskaidras naudas norēķinu veidā, Gulbenes novada pašvaldības, reģistrācijas Nr.90009116327, kontā Nr.LV81UNLA0050019845884, AS “SEB banka”, norādot maksājuma mērķi “Kustamās mantas – cirsmu nekustamajā īpašumā Beļavas pagastā ar nosaukumu “Kallu lauks” izsoles nodrošinājums”. Nodrošinājums, kas samaksāts pēc Noteikumu 5.1.punktā noteiktā reģistrācijas termiņa beigām, netiek pieņemts, un pretendentam tiek atteikta autorizācija dalībai izsolē. Nodrošinājums uzskatāms par iesniegtu, ja attiecīgā naudas summa ir saņemta norādītajā bankas kontā.
3.5. 	Objekta izsoles solis tiek noteikts 1130 EUR (viens tūkstotis viens simts trīsdesmit euro).
[bookmark: _Hlk239688597]3.6. 	Nosolītā augstākā summa, atrēķinot naudā iemaksāto nodrošinājumu, jāsamaksā par Objektu vienas nedēļas laikā no 7.1.punktā noteiktā paziņojuma saņemšanas dienas, ieskaitot to bezskaidras naudas norēķinu veidā Gulbenes novada pašvaldības kontā Nr.LV81UNLA0050019845884, AS “SEB banka”, ar atzīmi “Kustamās mantas – cirsmu nekustamajā īpašumā Beļavas pagastā ar nosaukumu “Kallu lauks” pirkuma maksa”.
4. Izsoles dalībnieki
4.1. Par izsoles dalībnieku var kļūt jebkura fiziska vai juridiska persona, kurai ir tiesības saskaņā ar spēkā esošiem normatīvajiem aktiem iegūt savā īpašumā Objektu, kura līdz reģistrācijas brīdim ir iemaksājusi šo noteikumu 3.4.punktā noteikto nodrošinājumu, izsoles noteikumos noteiktajā termiņā iesniegusi pieteikumu dalībai izsolē un ir autorizēta dalībai izsolē, un izpildījusi visus izsoles priekšnoteikumus, kurai nav Valsts ieņēmuma dienesta administrēto nodokļu (nodevu) parādu Latvijas Republikā vai valstī, kurā tā reģistrēta, tajā skaitā, valsts sociālās apdrošināšanas iemaksu parādi, kas kopsummā pārsniedz 150 EUR, kā arī nav maksājumu (nodokļi, nomas maksājumi utt.) parādu attiecībā pret Gulbenes novada pašvaldību.
4.2. Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
4.3. Izsoles komisijas locekļi nevar būt Objekta pircēji, kā arī nevar pirkt Objektu citu personu uzdevumā.

5. Izsoles pretendentu reģistrācija Izsoļu dalībnieku reģistrā
5.1. Pretendentu reģistrācija notiek no 2026.gada 1.decembra plkst.13:00 līdz 2026.gada 21.decembrim plkst. 23:59 elektronisko izsoļu vietnē https://izsoles.ta.gov.lv uzturētā Izsoļu dalībnieku reģistrā.
5.2. Izsoles pretendenti – fiziskas personas, kuras vēlas savā vai cita vārdā vai juridiskās personas vārdā pieteikties izsolē, elektronisko izsoļu vietnē https://izsoles.ta.gov.lv norāda:
5.2.1. Par fizisku personu šādas ziņas: 
5.2.1.1. Vārdu, uzvārdu; 
5.2.1.2. Personas kodu vai dzimšanas datumu (persona, kurai nav piešķirts personas kods); 
5.2.1.3. Kontaktadresi; 
5.2.1.4. Personu apliecinoša dokumenta veidu un numuru; 
5.2.1.5. Norēķinu rekvizītus (kredītiestādes konta numurs, uz kuru personai atmaksājama nodrošinājuma summa); 
5.2.1.6. Personas papildu kontaktinformāciju – elektroniskā pasta adresi un tālruņa numuru (ja tāds ir). 
5.2.2. ja fiziska persona, kura pārstāv citu fizisku vai juridisku personu, papildus 5.2.1. punktā minētajām ziņām, sniedz informāciju arī par pārstāvamo personu un pilnvarojumu: 
5.2.2.1. Pārstāvamās personas veidu; 
5.2.2.2. Vārdu, uzvārdu fiziskai personai vai nosaukumu juridiskai personai; 
5.2.2.3. Personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai; 
5.2.2.4. Kontaktadresi; 
5.2.2.5. Personu apliecinoša dokumenta veidu un numuru fiziskai personai; 
5.2.2.6. Informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu; 
5.2.2.7. Informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi); 
5.2.2.8. Attiecīgās lēmējinstitūcijas lēmumu par kustamās mantas iegādi juridiskajai personai. 
5.3. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
5.4. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem. 
5.5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
5.6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
5.7. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
5.8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
5.9. Izsoles pretendents netiek reģistrēts, ja:
5.9.1. nav vēl iestājies vai ir beidzies pretendentu reģistrācijas termiņš;
5.9.2. ja nav izpildīti visi šo noteikumu 5.2.1.punktā vai 5.2.2.punktā minētie norādījumi;
5.9.3. konstatēts, ka pretendentam ir izsoles Noteikumu 4.1.punktā minētās parādsaistības;
5.9.4. Gulbenes novada pašvaldības norādītajā bankas kontā nav saņemta nodrošinājuma nauda.
5.10. Izsoles rīkotāji nav tiesīgi sniegt informāciju pretendentiem par citiem izsoles pretendentiem.
6. Izsoles norise
6.1. Izsole sākas elektronisko izsoļu vietnē https://izsoles.ta.gov.lv 2026.gada 1.decembra plkst.13:00 un noslēdzas 2027.gada 4.janvārī plkst. 13:00. 
6.2. Izsolei autorizētie dalībnieki drīkst izdarīt solījumus visā izsoles norises laikā. 
6.3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par piecām minūtēm. 
6.4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darba dienas pulksten 13:00. 
6.5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums. 
6.6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē. 
6.7. Pēc izsoles slēgšanas sistēma automātiski sagatavo izsoles aktu, kuru Izsoles komisija apstiprina septiņu darba dienu laikā pēc izsoles. 
6.8. Nodrošinājumu, ko iemaksājusi persona, kurā izsolē nopirkusi kustamo mantu, ieskaita pirkuma maksā.
6.9. Izsoles dalībniekiem, kuri piedalījušies izsolē, bet nav nosolījuši izsoles Objektu, 10 (desmit) darba dienu laikā izsoles nodrošinājums tiek atmaksāts – kredītiestādes kontā, kuras numurs norādīts norēķinu rekvizītos, elektronisko izsoļu vietnē https://izsoles.ta.gov.lv.
6.10. Izsoles dalībniekam, kurš nosolījis otru augstāko cenu, Objekta nodrošinājums tiek atmaksāts 7 (septiņu) darba dienu laikā pēc pašvaldības lēmuma par izsoles rezultātu apstiprināšanas pieņemšanas kredītiestādes kontā, kuras numurs norādīts norēķinu rekvizītos, elektronisko izsoļu vietnē https://izsoles.ta.gov.lv. 
6.11. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.
7. Izsoles rezultātu apstiprināšana un pirkuma līguma noslēgšana
7.1. Izsoles komisija 7 (septiņu) darba dienu laikā pēc elektroniski sagatavotā akta saņemšanas dienas apstiprina izsoles rezultātus un izsniedz izsoles uzvarētājam paziņojumu par pirkuma summu. 
7.2. Izsoles dalībniekam, kurš nosolījis augstāko cenu, pēc paziņojuma saņemšanas ne vēlāk kā 7 (septiņu) dienu laikā jāpārskaita norādītajā kontā pirkuma summa, kas atbilst starpībai starp augstāko nosolīto cenu un iemaksāto nodrošinājumu. Pēc maksājumu veikšanas maksājumu apliecinošie dokumenti iesniedzami Gulbenes novada pašvaldībā vai nosūtāmi elektroniski uz e-pasta adresi: aiga.gibnere@gulbene.lv. 
7.3. Ja īpašumu nosolījušais izsoles dalībnieks šo noteikumu 7.2.punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto Objektu. Izsoles nodrošinājums attiecīgajam dalībniekam netiek atmaksāts. 
7.4. Ja nosolītājs noteiktajā termiņā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības vienas nedēļas laikā no paziņojuma saņemšanas dienas paziņot izsoles rīkotājam par Objekta pirkšanu par paša nosolīto augstāko cenu.
7.5. Ja izsoles dalībnieks, kurš nosolījis nākamo augstāko cenu, noteiktajā termiņā paziņo pašvaldībai par Objekta pirkšanu, kā arī ir veicis noteikumu 3.6.punktā noteikto pirkuma maksājumu, izsoles rīkotājs atzīst par izsoles uzvarētāju jauno izsoles uzvarētāju un uzaicina viņu noslēgt Objekta pirkuma līgumu. 
7.6. Ja noteikumu 7.5.punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu. Izsoles nodrošinājums attiecīgajam dalībniekam netiek atmaksāts.
7.7. Gulbenes novada pašvaldības dome izsoles rezultātus apstiprina ne vēlāk kā trīsdesmit dienu laikā pēc 7.2. vai 7.5.punktā paredzēto maksājumu nokārtošanas.
7.8. Gulbenes novada pašvaldība trīsdesmit dienu laikā pēc izsoles rezultātu apstiprināšanas noslēdz ar izsoles uzvarētāju pirkuma līgumu.
7.9. Ja 7.8.punktā noteiktajā termiņā pirkuma līgums netiek parakstīts, īpašuma atsavināšanas process tiek apturēts. Pircējam tiek atmaksāta samaksātā maksa par pirkumu, no kuras ieturēts izsoles nodrošinājums. Lēmumu par atkārtotu izsoli vai atsavināšanas procesa pārtraukšanu pieņem Gulbenes novada pašvaldības dome.
7.10. Pēc pirkuma līguma parakstīšanas visa dokumentācija, kas saistīta ar Objektu, tiek nodota ieguvējam, sastādot par to nodošanas – pieņemšanas aktu. 
8. Nenotikusi izsole
8.1. Objekta izsole uzskatāma par nenotikušu: 
8.1.1. ja uz izsoli nav autorizēts neviens izsoles dalībnieks; 
8.1.2. ja izsole bijusi izziņota, pārkāpjot šos noteikumus vai Publiskas personas mantas atsavināšanas likumu; 
8.1.3. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums; 
8.1.4. ja neviens izsoles dalībnieks nav pārsolījis izsoles sākumcenu; 
8.1.5. ja vienīgais izsoles dalībnieks, kurš nosolījis izsolāmo īpašumu, nav parakstījis Objekta pirkuma līgumu; 
8.1.6. ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā; 
8.1.7. ja izsolāmo īpašumu nopirkusi persona, kurai nav bijušas tiesības piedalīties izsolē.
9. Izsoles rezultātu apstrīdēšana
9.1. Izsoles rezultātus var apstrīdēt Gulbenes novada pašvaldības domē 5 (piecu) darba dienu laikā pēc tam, kad Izsoles komisija ir apstiprinājusi izsoles rezultātus.

10. Citi noteikumi
10.1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.
10.2. Izsoles pretendenti piekrīt, ka Izsoles komisija veic personas datu apstrādi, pārbaudot sniegto ziņu patiesumu.
10.3. Iegūtie personas dati tiek apstrādāti ievērojot Fizisko personu datu apstrādes likuma 25. panta pirmo, trešo un ceturto daļu, Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta 1.punktu), ar mērķi noslēgt pirkuma līgumu ar izsoles uzvarētāju.

